„Návrh”

VLÁDA SLOVENSKEJ REPUBLIKY

 vydáva

podľa § 10 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" ) 

rozhodnutie  č. ...............
              o privatizácii

A.  priamym predajom 58 665 kusov akcií obchodnej spoločnosti: Slovenská autobusová doprava Lučenec, akciová spoločnosť so sídlom Mikušovská cesta 5, 984 01  Lučenec, IČO: 36 054 259, čo predstavuje 49 % podiel na základnom imaní tejto spoločnosti, zapísanej v Obchodnom registri Okresného súdu Banská Bystrica, oddiel: Sa, vložka číslo: 699/S, založenej na základe rozhodnutia Ministerstva pre správu a  privatizáciu národného majetku Slovenskej republiky č. 784 zo dňa 5.11.2001 o  privatizácii podniku Slovenská autobusová doprava Lučenec, štátny podnik (ďalej len ”spoločnosť”)

      1. Kupujúci:

          Obchodné meno:                              POWELL spol. s r. o. 
		     
          Sídlo:                                                Priemyselná 628 
                                                                   Žiar nad Hronom 
                                                                   965 01 

          IČO:                                                 36 013 374 

      2. Spôsob výberu nadobúdateľa:
   Kupujúci bol vybraný Ministerstvom pre správu a privatizáciu národného majetku SR  vo výberovom konaní. 

      3. Menovitá hodnota 58 665 kusov akcií, čo predstavuje 49 % podiel akcií na základnom imaní spoločnosti,  je:                                   
                                                                     58 665  tis. Sk

4.  Dohodnutá  výška  kapitálového  vstupu (cena)  za nadobudnutie  58 665 kusov   akcií  spoločnosti do vlastníctva kupujúceho je:
                                                                58  665 tis. Sk                                                 (slovom päťdesiatosemmiliónovšesťstošesťdesiatpäťtisíc slovenských korún)                                                             
z toho:
a)	kúpna cena hradená kupujúcim v  prospech Fondu národného majetku SR je:       30 069 tis. Sk
b)	 výška osobitného záväzku kupujúceho na vklad do základného imania spoločnosti účasťou kupujúceho na jeho zvýšení je: 28 596 tis. Sk.
 
5.  Platobné podmienky a ich zabezpečenie:
5.1. Kúpnu cenu spolu vo výške 30 069 tis. Sk uhradí kupujúci na účet Fondu   národného majetku SR takto: 
a)	Časť kúpnej ceny vo výške 305 tis. Sk (prvá splátka kúpnej ceny) do 30 pracovných dní odo dňa podpísania zmluvy o kúpe akcií.
b)	Zostávajúca časť kúpnej ceny vo výške 29 764 tis. Sk bude uhradená v štyroch  splátkach, a to:
 b.a.) Suma 3 572 tis. Sk do 30 pracovných dní odo dňa podpísania zmluvy o kúpe akcií. 
          Túto sumu použije Fond národného majetku SR na vklad do základného imania  spoločnosti pri prvom zvýšení jej základného imania. 
                  b.b.) Suma 3 000 tis. Sk do 31.12.2003. 
                          Túto sumu použije Fond národného majetku SR na vklad do základného imania spoločnosti pri druhom zvýšení jej základného imania. 
                  b.c.) Suma 11 596 tis. Sk do 31.12.2004.
                           Túto sumu použije Fond národného majetku SR na vklad do základného imania spoločnosti pri treťom zvýšení jej základného imania.
                  b.d.) Suma 11 596 tis. Sk do 31.12.2005. 
                          Túto sumu použije Fond národného majetku SR na vklad do základného imania spoločnosti pri štvrtom zvýšení jej základného imania. 
           5.2. Úhrada časti kúpnej ceny podľa bodu 5.1.a) tohto rozhodnutia je zabezpečená dohodou o vinkulácii vkladu uzavretou medzi Československou obchodnou bankou, a.s., pobočka zahraničnej banky v SR, Bratislava a POWELL spol. s r. o., Priemyselná 628, 965 01  Žiar nad Hronom, zo dňa 24.7.2002, na základe ktorej banka vinkulovala na účte č. 02-18477660/7500 tohto klienta vklad vo výške   305 058,- Sk v prospech FNM SR, z dôvodu privatizácie priamym predajom 49 % akcií spoločnosti Slovenská autobusová doprava Lučenec, akciová spoločnosť.
                   Úhrada časti kúpnej ceny podľa bodu 5.1.b.a.) tohto rozhodnutia je zabezpečená zmluvou o uzatvorení budúcej zmluvy o úvere medzi UniBankou a.s., Bratislava, filiálka Zvolen a spoločnosťou POWELL spol. s r. o., so sídlom Priemyselná 628, Žiar nad Hronom, zo dňa 19.7.2002, na základe ktorej banka poskytne klientovi strednodobý úver vo výške 4 000 000,- Sk za účelom úhrady kúpnej ceny za privatizáciu 49 % podielu akcií SAD Lučenec, a.s. – na splatenie prvej splátky zostávajúcej časti kúpnej ceny, t.j. 12 % peňažného vkladu do základného imania spoločnosti.
                   Úhrada upísania akcií podľa bodu 6.a) tohto rozhodnutia je zabezpečená sčasti zmluvou o budúcej zmluve o úvere uzatvorenej medzi UniBankou a.s., filiálka Zvolen a spoločnosťou POWELL spol. s r. o., Žiar nad Hronom zo dňa 19.7.2002 a zostávajúca časť je zabezpečená dohodou o vinkulácii vkladu medzi Československou obchodnou bankou, pobočka zahraničnej banky v SR, Bratislava a spoločnosťou POWELL spol. s r. o., Priemyselná 628, Žiar nad Hronom, zo dňa 18.7.2002, na základe ktorej banka vinkulovala na účte               č. 02-18477660/7500 tohto klienta vklad vo výške 3 004 000,- Sk v prospech FNM SR, z dôvodu privatizácie priamym predajom 49 % akcií spoločnosti Slovenská autobusová doprava Lučenec, akciová spoločnosť.
      6.   Osobitný záväzok kupujúceho:
       V zmluve o kúpe akcií, v časti týkajúcej sa predaja 58 665 kusov akcií spoločnosti, sa kupujúci zaviaže na vklad do základného imania spoločnosti pri svojej účasti na jeho zvýšení spolu vo výške 28 596 tis. Sk takto:
a)	Pri účasti kupujúceho na prvom zvýšení základného imania spoločnosti kupujúci upíše 3 431   kusov akcií spoločnosti v menovitej hodnote 1 akcie 1000,- Sk. Hodnotu takto upísaných akcií, t.j. sumu 3 431 tis. Sk kupujúci uhradí na účet spoločnosti do 60 dní odo dňa  rozhodnutia valného zhromaždenia spoločnosti o prvom zvýšení jej základného imania. 
b)	Pri účasti kupujúceho na druhom zvýšení základného imania spoločnosti kupujúci upíše 6 000 kusov akcií spoločnosti v menovitej hodnote 1 akcie 1000,- Sk. Hodnotu takto upísaných akcií, t.j. sumu 6 000 tis. Sk kupujúci uhradí na účet spoločnosti do 60 dní odo  dňa rozhodnutia valného zhromaždenia spoločnosti o druhom zvýšení jej základného imania.
c)	Pri účasti kupujúceho na treťom zvýšení základného imania spoločnosti kupujúci upíše 5 000 kusov akcií spoločnosti v menovitej hodnote 1 akcie 1000,- Sk. Hodnotu takto upísaných akcií, t.j. sumu 5 000 tis. Sk kupujúci uhradí na účet spoločnosti do 60 dní odo dňa rozhodnutia valného zhromaždenia spoločnosti o treťom zvýšení jej základného imania.
d)	Pri účasti kupujúceho na štvrtom zvýšení základného imania spoločnosti kupujúci upíše 14 165 kusov akcií spoločnosti v menovitej hodnote 1 akcie 1000,- Sk. Hodnotu takto upísaných akcií, t.j. sumu 14 165 tis. Sk kupujúci uhradí na účet spoločnosti do 60 dní odo dňa rozhodnutia valného zhromaždenia spoločnosti o štvrtom zvýšení jej základného imania.
7.   Ďalšie podmienky: 
a)	Zmluva o kúpe akcií bude uzatvorená tak, aby po prvom, druhom, treťom a štvrtom zvýšení základného imania spoločnosti podiel Fondu národného majetku SR na základnom imaní spoločnosti neklesol pod 51 %.
b)	Zmluva o kúpe akcií bude uzatvorená tak, aby nesplnenie záväzkov kupujúceho bolo možným dôvodom na odstúpenie Fondu národného majetku SR od zmluvy.
a
B.    priamym predajom 20 353 kusov akcií spoločnosti, čo predstavuje 17 % podiel na jej základnom imaní

1. Kupujúci:

           Obchodné meno:	POWELL spol. s r. o. 
           Sídlo: 	    		                       Priemyselná 628 
                                                                     Žiar nad Hronom 
                                                                     965 01 
          
           IČO:                                                  36 013 374 

2. Spôsob výberu nadobúdateľa:
Ide o nárok kupujúceho nadväzne na skutočnosť, že kupujúci bol vybraný vo výberovom konaní vo veci predaja podľa časti A. tohto rozhodnutia (predkúpne právo kupujúceho).

3. Menovitá hodnota 20 353 kusov akcií, čo predstavuje 17 % podiel akcií na základnom imaní spoločnosti, je:                                   
                                                                      20 353 tis. Sk
4. Kúpna cena:
    20 353 tis. Sk 
    (slovom: dvadsaťmiliónovtristopäťdesiattritisíc slovenských korún)
            t.j. 1 000,- Sk za 1 akciu
5. Platobné podmienky:
Kúpnu cenu uhradí kupujúci jednou splátkou na účet Fondu národného majetku SR do 30 dní odo dňa, kedy kupujúci preukáže Fondu národného majetku SR, že splnil obidve odkladacie podmienky podľa bodov B. 6. 1. a) a B. 6. 1. b) tohto rozhodnutia, dohodnuté v zmluve o kúpe akcií. 

6. Ďalšie podmienky:
           6.1. V zmluve o kúpe akcií, v časti týkajúcej sa predaja 20 353 kusov akcií spoločnosti, budú na vznik povinnosti Fondu národného majetku SR dať príkaz na registráciu prevodu 20 353 kusov akcií dohodnuté odkladacie podmienky:
a)	Preukázanie kupujúcim, že splnil všetky svoje záväzky z tej časti zmluvy o kúpe akcií, ktorá sa týka predaja 58 665 kusov akcií spoločnosti.
b)	Preukázanie kupujúcim, že uplynulo najmenej 6 mesiacov odo dňa, kedy sa kupujúci stal majiteľom akcií spoločnosti.
c)	Preukázanie kupujúcim, že uhradil kúpnu cenu za 20 353 kusov akcií podľa bodu B.4. a B.5. tohto rozhodnutia.
C.	predmetom predaja podľa tohto rozhodnutia o privatizácii bude 79 018 kusov akcií spoločnosti, ktoré majú podobu zaknihovaných cenných papierov a formu akcií na meno.
Poučenie:                
Na toto rozhodovanie sa nevzťahujú všeobecné ustanovenia o  správnom konaní a nepodlieha preskúmaniu súdom.

Dostanú:  	  Fond národného majetku Slovenskej republiky
	  Ministerstvo dopravy, pôšt a telekomunikácií Slovenskej republiky
	  Ministerstvo pre správu a privatizáciu národného majetku Slovenskej republiky
	  Úrad vlády Slovenskej republiky

Za správnosť:  Ing. Mária Machová, CSc.
	ministerka pre správu  a privatizáciu
                         národného majetku Slovenskej republiky	         ............................................                  
	                (podpis a pečiatka)